શાયદ ૨૦૦૦ના વરસમાં ગુજરાત યુનિવર્સિટીના પદવીદાન સમારંભમાં ઈસરોના પૂર્વ ચેરપર્સન પ્રો.યુ.આર.રાવે કાળગ્રસ્ત પરીક્ષા પધ્ધતિના કારણે સાયબર યુગને સમજી શકે તેવા વિધ્યાર્થીઓ ન હોવાની રાવ ખાધી હતી. વિજ્ઞાનનો વિષય લઈને તૈયાર થનારાની ટકાવારી ઘટી રહી હોવાની પણ આ વૈજ્ઞાનિકને ચિંતા હતી. ‘એકઝામ વોરિયર્સ’ સમક્ષ ભાષણ કરતાં વડાપ્રધાનશ્રીને આ દેશના શિક્ષણની આ ખરી સમસ્યા દેખાઈ નથી. પરંતુ વર્તમાન કાળગ્રસ્ત પરીક્ષા પધ્ધતિમાં સફળ થવા વિધ્યાર્થીઓ અને તેમના માબાપોના ઉધામામાં થોડો આત્મ વિશ્વાસ ઉમેર્યો છે. લાગે છે કે નરેન્દ્ર મોદીને અને દેશની જનતાને તેની ખરી કસોટીની ખબર નથી અને ૨૦૧૯ તો માથે આવી ઉભું છે.